Document ID: 32012R0514
Publication Date: 2012-06-18

Title and Content:
IZVEDBENA UREDBA KOMISIJE (EU) št. 514/2012
z dne 18. junija 2012
o spremembi Priloge I k Uredbi (ES) št. 669/2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu in zaščiti živali (1), ter zlasti člena 15(5) Uredbe,
ob upoštevanju naslednjega:
(1)
Uredba Komisije (ES) št. 669/2009 (2) določa pravila za poostreni uradni nadzor pri uvozu krme in živil neživalskega izvora iz Priloge I (v nadaljnjem besedilu: seznam) k Uredbi na vstopnih točkah na območja iz Priloge I k Uredbi (ES) št. 882/2004.
(2)
Člen 2 Uredbe (ES) št. 669/2009 določa, da se seznam pregleduje redno, najmanj štirikrat letno, pri čemer je treba upoštevati vsaj vire informacij iz navedenega člena.
(3)
Pojav in pomen incidentov v zvezi z živili, ki so bili sporočeni prek sistema hitrega obveščanja za živila in krmo (RASFF), ugotovitve misij Urada za prehrano in veterinarstvo v tretjih državah ter četrtletna poročila o pošiljkah krme in živil neživalskega izvora, ki jih države članice Komisiji predložijo v skladu s členom 15 Uredbe (ES) št. 669/2009, kažejo na to, da bi bilo treba seznam spremeniti.
(4)
Še zlasti bi bilo treba seznam spremeniti tako, da se zmanjša pogostnost uradnih pregledov za blago, za katero viri informacij kažejo na splošno izboljšanje skladnosti z ustreznimi zahtevami, ki jih določa zakonodaja Unije, in za katero sedanja raven uradnega nadzora zato ni več upravičena.
(5)
Seznam bi bilo prav tako treba spremeniti tako, da se poveča pogostnost uradnih pregledov blaga, za katerega isti viri informacij kažejo na večjo stopnjo neskladnosti z ustrezno zakonodajo Unije, zato je treba zanj uvesti poostren uradni nadzor.
(6)
Poleg tega bi bilo treba na seznam dodati nekatere druge vrste blaga, za katere viri informacij kažejo na določeno stopnjo neskladnosti z ustreznimi varnostnimi zahtevami in je zato zanje treba uvesti poostren uradni nadzor.
(7)
Zato bi bilo treba v skladu z navedenim spremeniti vnose na seznamu za nekatere vrste uvoženega blaga iz Indije in za nekatere druge vrste uvoženega blaga iz Dominikanske republike. Poleg tega bi bilo treba na seznam uvrstiti vnos za pošiljke muškatnega oreščka in muškatovega cveta iz Indonezije.
(8)
Spremembe seznama glede zmanjšanja pogostnosti uradnega nadzora uvoza špargljevega fižola, momordike, paprike in jajčevcev iz Dominikanske republike bi se morale začeti uporabljati čim prej, saj so bile prvotne zahteve glede varnosti delno rešene. Zato bi bilo treba spremembe seznama glede vpisov za navedeno tretjo državo začeti uporabljati od dneva začetka veljavnosti te uredbe.
(9)
Zaradi števila sprememb, ki jih je treba vnesti v Prilogo I k Uredbi (ES) št. 669/2009, je Prilogo I primerno nadomestiti z besedilom iz Priloge k tej uredbi.
(10)
Uredbo (ES) št. 669/2009 je zato treba ustrezno spremeniti.
(11)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga I k Uredbi (ES) št. 669/2009 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. julija 2012.
Vendar se sprememba Priloge I k Uredbi (ES) št. 669/2009 glede zmanjšanja pogostnosti fizičnih in identifikacijskih pregledov špargljevega fižola, momordike, paprike in jajčevcev iz Dominikanske republike uporablja od datuma začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. junija 2012

Classification:
Level 1 Topics: 100157
100149
100147
100156
100161
Level 2 Topics: 100191
100257
100282
100193
100215
100279
100250
100281
Level 3 Topics: 2488
2735
1847
1277
2148
614
2858
5259
2734
6205
1268
All Topics: 1224
1355
1442
2734
2735
3191
3415
6268